Durante a xornada de onte domingo dia 23 tivo lugar unha camiñata polo sendeiro local de Bembrive- Beade a través do programa "Camiño a Camiño" da Concellería de Medio Ambiente, en colaboración coa Mancomunidade de Montes Veciñais de Vigo e a Agrupación de Centros Culturais.\nEsta terceira etapa dos paseos interpretativos do referido programa municipal permitiu coñecer de cerca a xestión dos montes da Entidade Local Menor de Bembrive.\nSen dúbida trátase de un dos pulmóns de Vigo en canto a masa forestal -xunto cos montes de Beade-, e tamén un espazo de alto interese medioambiental pola diversidade de fentos e o bosque de ribeira que poidemos contemplar ao longo do percorrido e, particularmente, ao achegarse ao río Eifonso.\nA isto hai que engadirlle os importantes mananciais que emanan destes montes e que a principio do século XX chegaron subministar de auga a Vigo a través do sifón que unía a Casa das Augas co depósito do Monte do Castro.\nPara finalizar a xornada actuaron os grupos Queixumes e Beade Pandereteiras dentro da programación proposta pola Agrupación de Centros Deportivos e Culturais de Vigo.\nMáis información na páxina web https://caminoacaminovigo.blogspot.com/2021/05/paseos-maio-03-execucion.html


Lindeiros - Ourives de Compostela restaurará a Maza da USC\nOurives de Compostela restaurará a Maza da USC\nBy Lindeiros on\t 18 Xaneiro, 2020 Compostela\nCompostela, 18 de xaneiro do 2020 – A Universidade de Santiago e a Asociación Ourives de Compostela asinaron un convenio marco de colaboración que inclúe a restauración da Maza da USC.\nO convenio prevé o desenvolvemento de accións conxuntas en materia de investigación, documentación e extensión cultural naquelas áreas relacionadas cos fenómenos cuncheiro, prateiro, acibecheiro e bronceiro da cidade. Logo do acto de sinatura, representantes de ambas as dúas entidades mantiveron unha reunión de traballo na que se acordou a restauración da Maza da USC ao longo deste ano 2020.\nEn primeiro lugar, acometerase un informe de avaliación da peza que permitirá establecer o procedemento de cara á súa restauración, con particular atención ao coidado dos materiais, integridade da peza e prazos de tempo. O traballo será executado por Julio Lado, ourive compostelán que en 2016 foi galardoado co Premio de Artesanía de Galicia en recoñecemento á súa traxectoria. O mazo da institución compostelá en prata sobredourada está datado entre 1805 e 1833. Esta peza antigamente empregábase en actos solemnes como a obtención do grao de Licenciado ou Doutor. Na actualidade, abre a procesión que precede aos actos solemnes da Universidade como son a apertura do curso, a celebración de Santo Tomé de Aquino e o investimento de profesorado doutor honoris causa.\nActo de sinatura\nO reitor Antonio López Díaz e o presidente de Ourives Compostela, Arturo Ouro Hortas, asinaron o documento que define o marco de actuación entre ambas as dúas entidades, nun acto protocolario en San Xerome. O acordo contempla, entre outras iniciativas, a execución de proxectos e programas de investigación, divulgación e documentación, así como a cooperación en programas de formación de persoal docente e investigador e técnico ou a convocatoria de premios de investigación para traballos relacionados coa pratería, acibecharía e xoiería compostelá, dirixidos a alumnado que realice os seus traballos fin de grao ou mestrado ou teses de doutoramento.\nTamén se regula o asesoramento mutuo e a colaboración na organización e execución de actuacións de extensión. Este convenio marco terá unha vixencia de catro anos renovables automaticamente.


CARTAFOL: TORQUES DE BURELA Museo Provincial de Lugo - Rede Museística provincial de LUGO\nTORQUES DE BURELA\nEste torques foi dado a coñecer en 1954 por don Xosé Trapero Pardo e pasou a formar parte posteriormente da colección de don Álvaro Gil Varela e dos fondos do Museo de Lugo o 27 de febreiro de 1974.\nTrátase dun colar ríxido adscrito morfoloxicamente ao tipo asturnorgalaico. Está composto por unha barra, de ouro moi puro, de sección circular no tramo central e heptagonal nos tercios laterais, recubertos de arames envoltos, convexos polo exterior e planos na súa cara interna, presentando 24 espirais nun tercio e 22 no outro. O tramo central circular presenta un traballo de filigrana aplicada de sete fíos soldados á barra, que delimitan seis bandas paralelas decoradas con dous fíos entrelazados formando oitos.\nOs remates combinan un tronco de cono e unha escocia, e non teñen decoración. No seu plano superior presentan dúas perforacións. Tamén ten unha marca en forma de “X” no tercio central da barrra polo interior, marca que parece ser moderna.\nEsta peza, atopada casualmente mentres se realizaban labores agrícolas, e confundida nun principio coa asa dun arcón, destaca polas súas dimensións e peso (1812 gr.), pouco frecuente neste tipo de xoia, o que fai pensar na imposibilidade de poñela no pescozo, o que nos leva a cuestionar a súa utilización como colar. Polo que se cre que o seu uso se limitaría a actos especiais comoi símbolo de poder e estatus social; ou ben, como xoia de carácter votivo a modo de ofrenda de connotacións relixiosas ou máxicas.\nOs seus paralelos máis importantes son o torques de Marzán e o do castro da Recadieira II, tamén depositados no Museo de Lugo, pero o seu peso e a calidade do ouro son moi inferiores\nMª Ofelia Carnero Vázquez


Resolución Reitoral do 3-II-2003 sobre Normas para o recoñecemento de actividades como créditos de libre configuración - Normativa derrogada - USC\n» Resolución Reitoral do 3-II-2003 sobre Normas para o recoñecemento de actividades como créditos de libre configuración\nResolución Rectoral do 3-II-2003 sobre Normas para o recoñecemento de actividades como créditos de libre configuración\nCon data 30 de xaneiro 2002 a Comisión de Ordenación Académica e Profesorado (COAP) do Consello de Goberno da Universidade de Santiago de Compostela, adoptou un acordo sobre a modificación das normas de recoñecemento de actividades como créditos de libre configuración.\nO dito acordo revisa a normativa que se estaba a aplicar introducindo modificacions nas normas e no procedemento, e distinta redacción nalgunhas das súas alineas, ademais de dotala dunha estructura da que a normativa anterior carecía.\nConsonte ó artigo 20 da Ley Orgánica de Universidades, o rector desenvolve as líneas de actuación aprobadas polos órganos colegiados correspondentes e executa os seus acordos, e é por isto que, este rectorado\nPRIMEIRO.- Para o recoñecemento de actividades como créditos de libre elección aplicaránse as normas que se establecen no Anexo á presente resolución.\nSEGUNDO.- A partir da data do rexistro de saída da presente resolución queda sen efecto a resolución do 19 de decembro de 2001 sobre normas para o recoñecemento de actividades como créditos de libre elección.\nNORMAS PARA O RECOÑECEMENTO DE ACTIVIDADES COMO CRÉDITOS DE LIBRE CONFIGURACIÓN\nI. PROPOSTAS DE RECOÑECEMENTO\nA.- QUEN PODE PROPOÑER\n1.- Poderán propoñer o recoñecemento como créditos de libre configuración dunha actividade:\n- Facultades, Escolas, Departamentos ou Institutos da Universidade de Santiago de Compostela.\n- Outros órganos estables con función docente ou académica da Universidade de Santiago de Compostela.\n- Os órganos de goberno xerais que se sinalan no artigo 13.a) da Lei Orgánica de Universidades (LOU).\n2.- No caso de que o organizador da actividade sexa distinto do órgano universitario que propón o recoñecemento, este último asume toda a responsabilidade que puidera derivarse da proposta ante a Universidade.\nNo caso de que na organización da actividade participen empresas ou organizacións de carácter privado, só se autorizará o recoñecemento no caso de que exista unha implicación e compromiso claro por parte do órgano da Universidade de Santiago que propoña o recoñecemento, respecto á organización e control no desenvolvemento da actividade.\nB.- ACTIVIDADES QUE SE RECOÑECEN\n3.- A proposta de recoñecemento dunha actividade debe valorar a utilidade na formación dos alumnos, as garantías tanto na organización como no control da asistencia e o rendemento, ademais de que o contido da actividade non sexa idéntico ou semellante ós incluidos nalgunha materia troncal, obrigatoria ou optativa das titulacións para as que se propón.\n4.- Para a autorización dos seminarios e actividades académicas requirirase, con carácter xeral, que teñan unha duración de trinta horas lectivas. Trinta horas lectivas, serán equivalentes a 1 crédito, agás acordo en contrario, que deberá ser expreso e a súa motivación recollerse na proposta.\n5.- O número máximo de créditos que se poderá recoñecer por calquera actividade será de 9.\n6.- Quedan fóra do ámbito de aplicación destas normas, as actividades que teñan a consideración de prácticas en empresas, traballos academicamente dirixidos ou estadías.\n7.- (1) Non serán recoñecibles como créditos de libre configuración os estudios de posgrao nin partes ou módulos deles, nin de ningunha actividade dirixida exclusiva ou fundamentalmente a alumnos titulados.\nA COAP, previo informe do órgano universitario encargado da aprobación definitiva, poderá autorizar o recoñecemento das actividades de formación continua que se estimen adecuadas para a formación de alumnos universitarios.\n8.- Non se recoñecerá para os alumnos da universidade en xeral ou dun campus, as xornadas, congresos ou encontros especializados de calquera tipo, nos que o recoñecemento só se producirá no caso de que exista estreita relación coa Universidade, e só para os alumnos dos centros directamente vinculados coa temática do congreso ou encontro.\nII. TRAMITACIÓN DAS PROPOSTAS\n9. As propostas de recoñecemento deberán ser únicas por actividade ou seminario e incluirán necesariamente un responsable académico universitario.\n10.- As propostas recollerán todos os datos segundo o modelo de solicitude anexo, e no posible, axustaranse ó dito modelo, dirixíndose ó Rector a través do Servicio de Xestión Académica. As ditas propostas acompañaranse da documentación que se estime conveniente sobre o seu contido para o seu estudio e autorización polo órgano correspondente (memoria, trípticos, folleto, etc.).\n11.- As propostas de recoñecemento de cursos, seminarios e outras actividades como créditos de libre configuración, deben axustarse ós seguintes prazos:\na.- Actividades para alumnos de toda a Universidade ou dun campus: deberanse tramitar cunha antelación de 45 días naturais ó comezo da actividade.\nb.- Actividades para alumnos de centros concretos: as solicitudes de recoñecemento, incluíndo os Acordos favorables das Facultades ou Escolas afectadas, tramitarase cunha antelación de 20 días naturais ó comezo da actividade.\nO incumprimento destes prazos producirá a non autorización do recoñecemento da actividade e o arquivo sen mais trámite da solicitude.\n12.- O responsable académico da actividade será o encargado da tramitación da proposta e de achegar todos os informes favorables dos Centros afectados.\n13.- Recibida unha proposta de recoñecemento, o Servicio de Xestión Académica examinará a documentación achegada e, no seu caso, presentaralle a proposta de recoñecemento ó Rectorado no prazo máximo de 10 días.\n14.- No caso de que a documentación sexa insuficiente ou que a actividade ou seminario proposto non se axuste ás normas establecidas, darase conta ó órgano propoñente a través do responsable académico para que resolva as deficiencias no prazo máximo de 10 días. De non recibir resposta neste prazo procederase a arquivar a solicitude.\n15.- Recibida unha proposta no Servicio de Xestión Académica, farase pública a través das páxinas WEB da Universidade con indicación do seu estado de tramitación (“en trámite”, “autorizada”, “non autorizada”).\n16.- No caso de actividades que se realicen periódicamente sen modificación no seu contido fundamental, poderá dictarse un único recoñecemento para as sucesivas edicións, polo período que se estime conveniente.\nIII. RESOLUCIÓN DE RECOÑECEMENTO. EFECTOS.\n17.- Corresponde á Comisión de Ordenación Académica e Profesorado do Consello de Goberno (COAP), a autorización de recoñecemento como créditos de libre configuración das actividades que afecten ós alumnos de todos os Centros da Universidade, ou a un Campus. Tamén lle corresponderá a autorización de propostas xenéricas que afecten a todos os alumnos de distintos Centros dunha área determinada.\nA Comisión, á vista da documentación presentada poderá solicitar os informes que considere precisos.\n18.- O recoñecemento de actividades como créditos de libre configuración para os alumnos dun Centro ou Centros concretos, non precisará da dita aprobación, e será suficiente o Acordo favorable dos Centros afectados.\n19.- O recoñecemento de seminarios ou actividades académicas como créditos de libre configuración farao o Rector á vista das propostas e informes preceptivos.\n20.- As Resolucións polas que se autorice o recoñecemento incluirán un código para identificalas. O responsable académico indicará no certificado oficial de recoñecemento que entregará ós alumnos, este código ademais da data da Resolución pola que se autoriza a actividade.\n21.- Dictada a Resolución de recoñecemento dunha actividade, será o responsable académico o encargado de entregarlle ós alumnos o certificado acreditativo de superación da actividade, segundo o modelo oficial aprobado pola Secretaría Xeral.\n22.- O dito certificado oficial non substituirá en ningún suposto ó diploma ou certificado de asistencia ou superación que entreguen os organizadores, e só deberá expedirse previa petición do alumno interesado. Os exemplares necesarios solicitaranse ó Servicio de Xestión Académica.\n23.- Para o recoñecemento de créditos os alumnos presentarán o certificado na unidade de xestión académica onde se lles expedirá, á vista do documento, o impreso de liquidación de prezos públicos. Aboados os prezos públicos o recoñecemento farase de plano e sen máis trámite.\n24.- O sistema de acreditación mediante certificacións individuais establecido nas normas 21, 22 e 23 poderá ser substituido por unha acta na que se inclúan todo os alumnos que superaron a actividade, mediante autorización expresa do Vicerrectorado de Organización Académica e Profesorado. A dita autorización deberá solicitarse no momento da solicitude de recoñocemento da actividade.\nNeste caso e unha vez celebrada a actividade, remitirase a acta ó Servicio de Xestión Académica quen será o encargado da acreditación dos alumnos mediante o procedemento que se estableza.\n25.- O Rectorado dará conta ó Consello de Goberno a través da Comisión correspondente dos recoñecementos de actividades autorizados por interese universitario que non cumpran estrictamente estas normas.\n26.- O Rectorado dará a máxima difusión do presente Acordo entre a comunidade universitaria e os seus órganos de goberno e administración.


Problema de son co Boeing 747 por defecto (FSX)\nPregunta Problema de son co Boeing 747 por defecto (FSX)\n1 meses 8 anos # 692 by Tillon\nCando voo con calquera fsx por defecto Boeing 747 non podo soar (motores, controis ...).\nIntento reiniciar todo e arranxar FSX co CD-ROM pero nada axuda.\nAlguén sabe como solucionar isto?\n6 meses 1 días # 1209 by FlankerAtRicoo\nCando calquera outra aeronave está a proporcionar sons correctos presumo que os ficheiros de son 747 están corrompidos ou a súa sound.cfg falta ou está baleira na carpeta Sounds do 747 ....\nComprobe tamén se non golpeou accidentalmente o que silencia o son en FSX.\nPodes tentar descargar un paquete de son de terceiros (hai moitos de balde) e ver se che gustan ...\nO seguinte usuario (s) dixo Grazas: Tillon


A presenza galega en ADIF que podería desatascar varios proxectos en Pontevedra - Pontevedra Viva\nAntiga ponte do tren sobre o Lérez\nLuns 16 de Xullo, 2018 ás 07:01 do Luns 16 de Xullo, 2018\nIsabel Pardo de Vera con Uxío Benítez\nO goberno municipal de Pontevedra espera que a chegada da lucense Isabel Pardo de Vera á presidencia de ADIF, a primeira muller en dirixir a administración ferroviaria española, logre desatascar varios proxectos relativos a este departamento na cidade.\nPardo de Vera, que durante apenas catro meses foi xefa do servizo de Mobilidade da Deputación de Pontevedra, ten sobre a mesa varias peticións realizadas desde a cidade. O Concello ten previsto solicitar unha reunión con ela para analizar estes proxectos.\nUn deles, con todo, xa está encarrilado. A transferencia da titularidade da ponte do tren sobre en Lérez en Monte Porreiro, actualmente en desuso, é cuestión de tempo.\nOs trámites, segundo fontes municipais, atópanse moi avanzados e, de feito, o Concello estuda xa o uso que se lle dará a esta infraestrutura, que estará previsiblemente vinculada co sendeiro fluvial do Lérez.\nPero, sen dúbida, a iniciativa que esperta máis interese na demandada Vía Verde entre Vilaboa e Pontevedra, empregando para iso os tramos de infraestrutura férrea que non se usarán coa entrada en funcionamento da alta velocidade.\nSerá unha das peticións que o goberno municipal trasladará á nova presidenta de ADIF, consciente de que os trámites para desafectar este trazado non debería de supoñer ningún problema, ao carecer de interese para o traxecto ferroviario entre Pontevedra e Vigo.\nTamén se quere analizar co ADIF o futuro do apeadeiro do campus universitario, onde se produciron varios incidentes polos seus problemas de seguridade e que, coa alta velocidade, o seu uso será aínda moito máis residual.\nAdemais, desde o Concello prevén lembrar a Isabel Pardo de Vera a necesidade de que as Rías Baixas conten cun servizo de cercanías que, polo menos, conecte a capital da provincia con Vigo e Vilagarcía, aínda que recoñecen que se trata dunha petición que, polo menos por agora, conta con poucos visos de facerse realidade.\nADIF cede a Pontevedra a antiga ponte do tren sobre o Lérez\nADIF propón privatizar as maniobras ferroviarias que fai en Pontevedra


Demografía de Bosnia e Hercegovina - Wikipedia, a enciclopedia libre\nDemografía de Bosnia e Hercegovina\nAínda que baseándose unicamente en estimacións, xa que tras a guerra de Bosnia (1992-1995) e os importantes desprazamentos de poboación acaecidos no seu marco non se realizou un censo fiable, considérase que a poboación de Bosnia e Hercegovina non experimentou no que a cifras globais refírese grandes variacións respecto dos datos do último censo da República Federal Socialista de Iugoslavia.\nAsí, a poboación de Bosnia e Hercegovina estaría composta por ao redor dun 14% de croatas, de adscrición socio-relixiosa católica e concentrados no oeste, Hercegovina, así como algunhas bolsas en Bosnia Central e na Posavina; un 37% de serbios, de adscrición socio-relixiosa ortodoxa e de localización máis dispersa, mais sendo maioritarios no leste e o norte; por último, un 48% de bosníacos predominantes en Bosnia Central, ademais do cantón de Bihac e Goražde. Completarían o marco pequenas minorías de xitanos e albaneses.\nO tres colectivos bosníacos principais enunciados anteriormente son étnicamente eslavos, e comparten un único sistema lingüístico (o denominado serbocroata) realizado en tres formas estilísticas estándar e varios dialectos. Durante o último decenio o tres colectividades acentuaron o factor relixioso como símbolo de identidade e de pertenza a unha do tres comunidades.\nTraído desde "https://gl.wikipedia.org/w/index.php?title=Demografía_de_Bosnia_e_Hercegovina&oldid=4793944"\nA última edición desta páxina foi o 16 de xullo de 2018 ás 18:08.


A Novas Xeracións preocúpalle Galiza Nova |\nHome Política A Novas Xeracións preocúpalle Galiza Nova\nA Novas Xeracións preocúpalle Galiza Nova\nNNXX pídelle a Galiza Nova que deixe o pasado e se preocupe máis polo presente\n* Vega asegura que mentres “NNXX se reúne cos sectores agrícola e pesqueiro, Galiza Nova segue detida no pasado”\nLugo, 16 de decembro de 2010.- “Novas Xeracións vive no presente, mentres que Galiza Nova segue detida no pasado”. Son as palabras vertidas polo presidente provincial de Novas Xeracións de Lugo, Daniel Vega, en referencia ao acto que a agrupación xuvenil vinculada ao nacionalismo, Galiza Nova, preparada para este sábado en Vivero en recordo aos represaliados do franquismo. Dado esto, Vega pídelle a Galiza Nova que “deixe o pasado e se preocupe polo presente”.\nVega asegura que dende Novas Xeracións “tamén lembramos as vítimas do franquismo, porén non nos podemos afincar soamente no pasado, xa que é necesario traballar no presente para constituír un futuro”. Así, o presidente provincial explica que “mentres nosoutros nos reunimos cos sectores gandeiro e pequeiro ou nos preocupamos polo loita contra a violencia doméstica, dende Galiza Nova aséntanse no pasado e recórdano permanentemente”.\nSegún manifestou Vega, “creo que ese non é o camiño a seguir para representar a xuventude, apoiala, colaborar con ela e garantirlle unha camiño de futuro”. Dado esto, o presidente da agrupación popular asegura que “o único” que consegue\nNN.XX crea xestoras en Trabada e Lourenzá


Proxecto SalvaVidas\tespazos Cardioprotegidos Outubro 15 2008\t Visitas: 6483\nServizo integral de xestión de espazos protexidos con cardi, que abrangue todos os pasos e accións necesarios para instalar e manter un espazo cardioprotector en perfectas condicións de uso, o noso servizo integral co que reducimos os custos de persoal dos nosos clientes.\nSomos instaladores autorizados de desfibriladores externos\nAlugar é público cardioproteger ideal e espazos modalidade privado, a nosa aluguer é unha locação de longo prazo, con unha taxa mensual fixa que inclúe a instalación de desfibriladores e dispositivos, todos os esforzos e gastos asociados á utilización e mantemento de desfibrilador, incluíndo accesorios instalados no espazo cardioprotegido.\nContamos con fórmulas de aluguer para a instalación de desfibriladores en hoteis, centros comerciais, áreas deportivas, campos de fútbol, cidades, estacións, desfibriladores para empresas, edificios, comunidades de veciños ou fogares. Somos instaladores certificados de espazos cardioprotectores, instalamos desfibriladores e compoñentes incluídos na normativa de cada comunidade autónoma.\n¿Que se inclúe no servizo integral de espazos cardioprotectores?\nSe xa ten unha instalación cardioprotegida, como se quere instalar unha nova cardioprotegido espazo na súa empresa ou no campo, o noso servizo completo inclúe todos os gastos relacionados coa utilización do desfibrilador externo completo, incluíndo os custos de substitución da batería, armario de mantemento ou caso desfibrilador, un servizo que inclúe o custo da situación sinalización ILCOR Oficial e algoritmo.\nAxudar na xestión de alta e gravar o desfibrilador na Comunidade Autónoma onde residen co noso servizo de consultoría e asesoramento, tamén inclúe formación aprobado curso sobre o uso dun desfibrilador externo para 8 persoas afrontan na empresa, curso de formación en liña para os outros traballadores (ilimitado), seguro de responsabilidade civil de 10 millóns de euros\nA rentabilidad do noso servizo integral para espazos cardioprotectores\nSe xa tes un espazo cardioprotector e só queres cambiar os provedores, faremos unha visita para avaliar a instalación e preparar un orzamento personalizado. Tendo en conta que a transacción de todo un espazo cardioprotegido incluído na sinatura de todos os dispositivos e servizos necesarios para cardioproteger un espazo no tempo, incluíndo o mantemento operar todos os dispositivos en perfecto estado, e comparalos-lo co custo de adquisición desfibrilhador e os seus accesorios, con todos os gastos de instalación, mantemento, procedementos administrativos, seguros civís ou parches de substitución de baterías de validez e electrodos, todo no mesmo período de tempo que queremos contratar a transacción, obtemos economías en favor de alugar contra a compra directa, este economía es debido aos descontos que o proxecto Salvavidas obtén ao negociar grandes volumes de compra e servizo cos nosos provedores, que se transfiren en aforro na cota do cliente.\nProtección e vixilancia do desfibrilador - Vitrinas, columnas e tótems para espazos cardioprotectores\nSinalización para espazos cardioprotectores\nEspazos cardioprotectores con mantemento e adestramento de desfibrilador incluídos\nO noso servizo completo inclúe todos os gastos derivados da utilización e mantemento do desfibrilador e toda a instalación, incluíndo a formación de persoal de acordo coas regras da comunidade autónoma a que pertence.\nControl comprobado de caducidade, verificación e descarga de datos\nA actualización do espazo cardioprotector coa comprobación de toda a sinalización, escaparate, tamén está incluída no noso servizo.\nPaquete básico con desfibrilador incluído para espazos cardioprotectores\nContrato cunha duración de 60 meses. O aluguer dun espazo cardioprotector, certificado por Proxecto de salvavidas, é un paquete de servizos que inclúe os seguintes elementos e dispositivos:\nBeneficios económicos, fiscais e na xestión do desfibrilador pola nosa empresa


Mér, 27/06/2018 - 08:30\nA directora xeral de Comercio e Consumo, Sol Vázquez Abeal, visitou esta mañá na Coruña o novo establecemento comercial de La Octava, aberto no marco do programa de expansión comercial impulsado pola Consellería de Economía, Emprego e Industria. Tal e como salientou Vázquez Abeal, a través desta convocatoria a Xunta busca impulsar a competitividade do sector e contribuír á creación de emprego de calidade.\nDespois de máis de sete anos de traxectoria ininterrumpida en Ferrol, La Octava decidiu medrar coa apertura dunha nova tenda na rúa coruñesa Federico Tapia. O obxectivo deste negocio era crear unha concept store acorde coas novas tendencias do mercado, ofrecendo aos seus clientes unha nova experiencia no proceso de compra.\nAdemáis de prendas de vestir, calzado e accesorios de moda, no novo establecemento poderán atopar un espazo dedicado a artigos de decoración para o fogar e mesmo cosmética natural, cunha estética e unha colocación de produto moi coidada sen esquecer o trato personalizado e coidado ao cliente .


O Goberno aproba axudas ao aluguer e prohíbe os desafiuzamentos durante seis meses - Pontevedra Viva\nMartes 31 de Marzo, 2020 ás 17:59 do Martes 31 de Marzo, 2020\nOfrecer "seguridade e protección" ás persoas para garantir o seu "dereito constitucional" a unha vivenda e afrontar así o impacto do coronavirus nas economías familiares. É o obxectivo do paquete de medidas que, en materia de aluguer, aprobou o Goberno.\nA vivenda é nestes momentos, segundo explicou o vicepresidente de Dereitos Sociais, Pablo Iglesias, o ben "máis imprescindible" para os cidadáns, tras converterse nunha "trincheira" para evitar contagios polo coronavirus.\nPor iso, entre outras cuestións, o Consello de Ministros decidiu suspender todos os desafiuzamentos que non teñan unha "alternativa habitacional" para os seus inquilinos para que "ninguén quede sen casa durante a crise".\nEsta medida estará en vigor ata seis meses despois de finalizar o estado de alarma e, eses mesmos seis meses, tamén se prorrogará automaticamente todos os contratos de aluguer para evitar que os propietarios dos inmobles fagan unha "subida abusiva" nos seus prezos.\nO Goberno tamén aprobou unha liña de microcréditos avalados polo Estado, a devolver nun máximo de dez anos; e axudas directas de ata 900 euros. Destas dúas medidas poderanse beneficiar, entre outros, parados, traballadores inmersos nun ERTE ou autónomos con ingresos reducidos.\n"Se hai inquilinos que non poden pagar, o Estado non os vai a deixar tirados e vaise a ocupar de garantir que ninguén poida ser expulsado da súa casa", insistiu Iglesias, que calcula que estas medidas beneficiarán a máis de medio millón de familias en situación de vulnerabilidade.\nCon este decreto, engadiu o vicepresidente, o decreto garante que todos os pequenos propietarios percibirán "integramente" as rendas de vivendas e os grandes propietarios e fondos de investimento deberán asumir "como é normal" parte do impacto, efectuando quitas ou reestruturación nas débedas dos seus inquilinos.\n"Non é o mesmo un pequeno propietario que un fondo voitre ou un gran propietario, non é o mesmo unha parella de xubilados que reciben unha pensión baixa xunto á renda dun piso que compraron tras toda a vida de traballo que alguén con 15 ou 20 vivendas alugadas ou fondos voitres con miles de vivendas", engadiu Pablo Iglesias.\nEn paralelo a estas medidas de aluguer, o Goberno decidiu ampliar a tres meses a moratoria no pago de hipoteca para aquelas persoas que perdesen o seu emprego ou visen reducidos os seus ingresos como consecuencia da situación xerada por mor da crise sanitaria pola expansión do coronavirus, fronte ao mes que contemplaba ata o de agora.


A nai de Diana Quer interpón outra denuncia por violencia machista\nGaliciaé 04 noviembre 2019 13:06 h.\nPadrón Boiro Diana López-Pinel diana quer\nDiana López Pinel. ANTENA 3\nCoincidiu nos xulgados de Padrón cos pais do Chicle\nDiana López-Pinel, a nai de Diana Quer, coincidiu este luns por mera casualidade nos xulgados de Padrón (A Coruña) cos pais do único procesado polo crime desta moza de 18 anos, José Enrique Abuín Gey alias o Chicle.\nO Tribunal Superior de Xustiza de Galicia indicou á prensa que a primeira estaba citada ás dez e media no xulgado de instrución número un, en funcións de garda, tras interpor durante a fin de semana unha denuncia pola presunta comisión dun delito de violencia sobre a muller.\nTras tomarlle declaración, a xuíza acordou, sinala a mesma fonte, inhibirse aos xulgados de Madrid, xa que os feitos relatados terían sucedido alí na súa maior parte.\nAdemais, deduciuse testemuño aos xulgados de Ribeira por, supostamente, terse cometido nese partido xudicial, en concreto no municipio da Pobra, un dos sucesos expostos.\nO alto tribunal galego subliña que ninguén pediu ningún tipo de medida cautelar.\nMentres, no caso dos proxenitores de Abuín Gey, estaban citados por unha cuestión persoal e "nada ten que ver un caso co outro", especificou o Tribunal Superior de Xustiza galego.\nO pasado 9 de outubro, o pai de Diana Quer quedou en liberdade sen medidas cautelares tras declarar ante un xulgado de Majadahonda (Madrid) pola denuncia interposta pola súa exmujer, que o acusou de lesións e intento de atropelo. Posteriormente, el se querelló contra ela por simulación de delito.\nOs "perregrinos" chegan a Compostela\nO mozo burelés faleceu tras sufrir unha parada cardiorrespiratoria


Persoal da CCUS-061 perfís e responsabilidades - Fundación Pública Urxencias Sanitarias de Galicia - 061\nPersoal da CCUS-061 perfís e responsabilidades\nPersoal sanitario e de supervisión da FPUS-061\nEncargado de dar resposta ás chamadas de demanda que entran na Central de Coordinación, sexa a través do 061 ou a través do 902 400 116. Ante unha demanda sanitaria debe garante a súa avaliación e a asignación da resposta idónea en función tanto das características da situación que se lle comunica como dos recursos dispoñibles nese momento. Estas respostas poden ser:\nDerivación a un centro sanitario\nCoordinación de recursos asistenciais e de transporte sanitario\nRealiza ou seguimento e o control estrito dos seus servizos, tomando sobre a marcha as decisións que sexan pertinentes en función dá información que lle chega.\nPresta apoio asistencial a profesionais sanitarios mediante telemedicina e teleasistencia.\nColabora na formación de persoal sanitario externo.\nXefe de garda:\nDurante a quenda é a máxima autoridade do Centro Coordinador, funcionalmente o responsable último do seguimento de actividade tanto do persoal operador do devandito Centro como do persoal, sanitario e non sanitario do 061 que realizan a asistencia e do transporte\nEncárgase da coordinación dos servizos de especial complexidade: emerxencias, accidentes de múltiples vítimas, códigos 1, 2 e 3.\nÉ o responsable da toma de decisións definitivas no hipotético caso de discrepancia de pareceres entre os distintos intervenientes nos servizos que levan o resto dos médicos coordinadores.\nO persoal facultativo participa na formulación, desenvolvemento e funcionamento dos programas especiais: Alerta Corazón, Alerta Escolar, Alerta Pediátrica, Alerta Xordos, Programa HADO, Programa ACOUGO. Participa, así mesmo, no deseño e a mellora dos programas informáticos que serven de soporte o traballo da Central, así como na elaboración de protocolos de actuación asistencial no seu campo de traballo, tanto para situacións ordinarias como extraordinarias.\nEnfermeiro de consulta:\nAtende as demandas de asesoría e consultoría sanitaria, e educación para a saúde que lle chegan a través do 902 400 116 e do 061.\nAtende, asigna a resposta adecuada e responsabilízase do seguimento das demandas de enfermería que chegan á Central.\nApoia na resolución protocolizada de problemas non graves de saúde en épocas de especial aumento da demanda.\nParticipa na formación inicial e continuada do persoal operador.\nFai o seguimento e detección das necesidades formativas, a estruturación e a implantación de programas de formación para o persoal operador da Central de Coordinación.\nRealiza ou seguimento diario da actividade do persoal operador\nActualiza as bases de datos e información de interese na aplicación ACORDE\nLeva a cabo o manexo e análise dos datos achegados polo ACD\nPersoal da empresa de operación telefónica: xestores telefónicos\nPersoal encargado da recepción das chamadas e, segundo a resposta obtida tras a clasificación das mesmas, poden ser transferidas transferidas ao resto do persoal da Sala\nFuncións xerais, entre outras:\nSer a vía de entrada de todas as chamadas que se reciben na Central de Coordinación de Urxencias Sanitarias 061 de Galicia.\nRealizar a localización o máis precisa posible do punto onde se atopa a urxencia, asegurando a comunicación telefónica co lugar do incidente mediante o rexistro dun número de teléfono de contacto.\nFacer a clasificación do tipo de demanda sanitaria coa axuda de soporte informático elaborado por médicos en base a protocolos pechados (sistema CADE).\nPersoal encargado, por delegación do médico e baixo supervisión do mesmo, de seleccionar e activar os recursos que se envían a cada servizo.\nRealizar un seguimento exhaustivo do servizo, tanto de horas e tempos, como de calquera outra incidencia que afecte o desenvolvemento do mesmo (variación no estado do paciente, problemas técnicos do vehículo, etc.)\nManter informado constantemente o médico coordinador da evolución do servizo.\nRecoller datos administrativos e facilitar o número de expediente (ficha) ao recurso unha vez finalizado o servizo.


O Plan Xeral de Control Tributario da ATRIGA para 2018 volverá reforzar a loita contra a fraude fiscal - Notas de prensa - Axencia Tributaria de Galicia\nO Plan Xeral de Control Tributario da ATRIGA para 2018 volverá reforzar a loita contra a fraude fiscal\nEntre as novidades, incrementarase a comprobación da orixe dos fondos utilizados nos pagos de transaccións inmobiliarias\nA Axencia Tributaria de Galicia fomentará o uso dos servizos por vía electrónica e as notificacións telemáticas\nTamén se facilitará o pago mediante domiciliación bancaria\nSantiago de Compostela, 12 de marzo de 2018.- O Plan Xeral de Control Tributario para 2018, aprobado pola Axencia Tributaria de Galicia (ATRIGA), volverá reforzar a loita contra a fraude fiscal conforme aos principios de xustiza, xeneralidade, igualdade e capacidade económica, ao tempo que aposta por introducir medidas que faciliten o cumprimento das obrigas tributarias, tal como establece o plan publicado hoxe no Diario Oficial de Galicia.\nEntre as novidades que introduce este plan anual no eido de control posterior, a ATRIGA está a incrementar neste 2018 a comprobación das reducións subxectivas que se aplican no imposto sobre sucesións e doazóns. Dende o 1 de xaneiro de 2016, máis do 99% dos contribuíntes galegos non pagan nin un euro á Xunta por este imposto cando reciben unha herdanza dun familiar directo.\nAdemais, o plan xeral tamén establece como novidade respecto a exercicios anteriores que se incrementa a comprobación da orixe dos fondos utilizados nos pagos nas transaccións inmobiliarias –suxeitas ao Imposto sobre Transmisións Patrimoniais e Actos Xurídicos Documentados–, así como a verificación de que as renuncias ás herdanzas axústanse ao disposto no ordenamento xurídico.\nEn canto ao eido preventivo, a Axencia Tributaria de Galicia fomentará o uso dos servizos que este organismo ofrece por vía electrónica, incluída a presentación de autoliquidacións, o que supón facilitar aos contribuíntes o cumprimento das súas obrigas.\nA ATRIGA tamén vai potenciar este ano a práctica das notificacións telemáticas, o que ademais de supoñer un aforro de custo e tempo, redundará nunha redución do número de notificacións devoltas. Ao mesmo tempo, a adminsitración tributaria galega facilitará o pagamento mediante domiciliación bancaria, co obxectivo de facer máis sinxelo o cumprimento das obrigas tributarias.


A Deputación acorda a extinción de Suplusa - Terrachaxa.com\nA Deputación acorda a extinción de Suplusa\n1 Dec 2020 Actualidade, Terra Chá Actualidade, Terra Chá\nO Pleno da Deputación de Lugo aprobou este luns, nunha sesión extraordinaria, a extinción da Sociedade Urbanística Provincial (Suplusa). “Hoxe é un bo día para a Deputación de Lugo, e, polo tanto, un bo día para os concellos, para o tecido económico e para os veciños e veciñas da provincia. Afortunadamente, xa non quedan chiringuitos na Deputación. Pechamos un capítulo que consolida a normalidade e a tranquilidade nesta institución, que será máis eficaz e máis útil para a cidadanía, e terá un maior control dos fondos públicos e maior transparencia”, subliñou a voceira socialista do Goberno provincial, Pilar García Porto.\nO presidente da Deputación de Lugo, José Tomé Roca, manifestou que “este día non pode ser máis transparente, claro e cristalino, xa que diante de todas as persoas esta institución adopta esta decisión. A Deputación de Lugo xa non vai ter dor de cabeza por un organismo anacrónico debido ás alegrías políticas do PP, porque Suplusa chegou a onde chegou grazas a un circo inaceptable dos populares”.\n“Foi un proceso impecable, con todos os informes técnicos favorables, en tempo récord -14 meses-, que garantiu todos os postos de traballo nas mesmas condicións e no que todas as decisión se tomaron por unanimidade, dende o principio ata hoxe, cando o PP decidiu romper o consenso”, explicou García Porto.\nO acordo plenario aprobado hoxe inclúe dous puntos: un para aceptar a proposta da Comisión Liquidadora de extinguir Suplusa; e outro para aprobar a propia extinción de sociedade mercantil en función dos informes favorables dos técnicos da institución, co que iso leva consigo: a incorporación dos dereitos e obrigas da entidade na Deputación, a subrogación dos catro traballadores que quedan no sociedade, e, no referente aos convenios subscritos por Suplusa con diversos concellos, aterse ao disposto na Lei e no propio clausulado dos convenios. O primeiro dos puntos obtivo 13 votos a favor do PSdeG e do BNG e 12 abstencións do PPdeG e, pola súa banda, o segundo punto, obtivo 13 votos a favor dos socialistas e nacionalistas e 12 en contra dos populares.\nPolo tanto, nunha actitude totalmente contraditoria, o Partido Popular abstívose na proposta da Comisión Liquidadora de extinguir Suplusa da que formaba parte propia formación política e, acto seguido, dixo non a que a Deputación extinga a sociedade conforme aos informes técnicos, todos favorables. “O intento de enredar, fóiselles das mans”, asegurou a voceira socialista sobre o comportamento dos populares, que participaron e apoiaron todas as decisións sobre SUPLUSA ata agora.\nO Partido Popular votou a favor da disolución da sociedade mercantil no Pleno no que se iniciou o proceso, o día 12 de setembro do pasado ano, e mostrou o seu conforme coas decisións da Comisión Liquidadora asinando todas e cada unhas das actas das 30 reunións que mantivo este órgano. Tamén apoiou a proposta final da Comisión na que propón ó Pleno da Deputación a extinción de Suplusa.\nO PP emendouse a si mesmo\n“Por que o PP se emenda a si mesmo? Queren, agora, manchar o que foi un éxito rotundo, un proceso de liquidación impecable e de total consenso porque pretenden seguir agarrándose a Suplusa, que tantas alegrías lles deu, para seguir atacando ó Goberno. Pero este Goberno non llelo vai permitir. Xa non teñen chiringuitos para manipular. Suplusa acabouse. O pesadelo rematou”, recalcou Pilar García Porto.\nA tamén deputada de Réxime Interior, Promoción do Territorio e Turismo incidiu en que coa extinción da sociedade mercantil “cumprimos un acordo de Goberno e un acordo do Pleno”. “Extinguimos unha sociedade que, se ben no seu día e durante moito tempo, foi útil a esta provincia, nos últimos anos converteuse nun problema grave ao actuar, non só á marxe da Deputación, senón indo en contra dela, a súa institución matriz e socia única. Polo tanto, deixou de ter sentido”, afirmou.\nComo socia única e sucesora universal de Suplusa, a Deputación herda todos os seus dereitos e obrigas: Faise cargo dos bens inmobles de Suplusa, cun valor de taxación que ascende aos 14,3M€, e ingresará unha liquidez de 4,3M€, cantidade que pasará a un fondo para facer fronte ás responsabilidades e obrigas pendentes da sociedade mercantil e, si quedara algún, pasará a remanentes da Deputación do próximo exercicio económico.\nConvenios para polígonos\nA Deputación asume a prestación do servizo en termos de urbanismo, que é o único que ofrecía xa SUPLUSA, despois de que no ano 2018 se lle retirase o de xestión dos Centros de Atención a Maiores e, a finais do ano pasado, se encargase á empresa pública Tragsa o mantemento e conservación de zonas verdes.\nCon respecto aos convenios de Suplusa con diversos Concellos da provincia, tal e como se aprobou no Pleno de hoxe seguindo o disposto nos informes técnicos, “a Deputación cumprirá co que di a Lei e co disposto no clausulado dos convenios. Iso é o que din que debemos facer os informes técnicos, e nós cumpriremos escrupulosamente coa Lei, aínda que ao Partido Popular non lle guste”, asegurou García Porto.\nMantéñense todos os postos de traballo\nA deputada reiterou así mesmo que, en todo o proceso para extinguir Suplusa, “cumprimos co compromiso deste Goberno de manter todos os postos de traballo, exactamente nas mesmas condicións, seguindo as indicacións dos informes de Recursos Humanos. Segundo o criterio dos técnicos, foi unha decisión tecnicamente impecable”.\nEn canto á compra dunha acción a Tragsa, que converteu a esta empresa pública en medio propio da Deputación, -algo que fixeron unha trintena de administracións en toda España, entre elas a Xunta de Galicia e as comunidades de Andalucía ou Murcia-, e o posterior encargo á mesma da conservación e mantemento de zonas verdes, Pilar García Porto reiterou que “hai un procedemento xudicial aberto polo Partido Popular, e non poden pretender agora preconstruír probas para logo tratar de invocalas en contra desta institución, a favor da súa estratexia persoal”.\nSobre o custe do mantemento e conservación das zonas verdes, a voceira socialista pediu ao PP que deixe de mentir porque a prestación do servizo con Suplusa costáballe á Deputación máis dun millón de euros ao ano, mentres que o encargo a Tragsa ten un importe neste ano de 825.000€, polo tanto, é máis barato.\nMinutos antes de comezar o pleno da Deputación, o portavoz popular, Javier Castiñeira, confirmou o voto en contra do seu grupo tanto á disolución de Suplusa, nas condicións en que se pretende levar a cabo, como ao orzamento da institución provincial para 2021.\nCastiñeira sinalou: “O grupo provincial do PP vai votar en contra da extinción de Suplusa no pleno de hoxe, mentres non se resolvan os tres aspectos fundamentais. Imos pedir que se deixe este asunto riba da mesa e que se constitúa canto antes unha mesa de negociación para resolver eses tres puntos”. Explicou: “O primeiro é o do persoal, que debe subrogarse á Deputación, como pasou cos traballadores da TIC ou cos do Inludes; por outro lado, a Deputación ten que aclarar que persoa mandou usar a maquinaria de Suplusa por Tragsa sen permiso da sociedade provincial, e esa persoa non pode seguir estando no goberno; terceiro, confirmar a todos os concellos que seguen vixentes todos os convenios establecidos con Suplusa; se non é así, Suplusa pecharase en falso”.\nO portavoz popular engade outra cuestión ás tres xa indicadas: “A cuarta cuestión é que pechando Suplusa non se adelgaza a Deputación; o goberno da Deputación é como a xente que ten moita vontade de adelgazar despois das festas, bótalle a culpa aos hidratos de carbono, que neste caso son os que dan enerxía, como é o caso de Suplusa para a administración, e vemos que seguiu engordado, porque comeu de Tragsa”.\nCon respecto aos orzamentos, Castiñeira di que para o PP “é imposible aprobalos, porque son orzamentos para outra época, para un tempo sen covid”. Destaca que nas grandes contas da Deputación para 2021, “conxélase o Plan Único, son continuistas e non teñen en conta ao tecido produtivo, nin as condicións económicas que vai sufrir a provincia no 2021”. Explica: “Rebáixase a inversión, case tres millóns de euros, o que é gravísimo; rebaixase tamén un 17% a partida de fomento do emprego e non hai axudas a empresas autónomos e pymes que o necesitan”. Por todo elo, “para o PP é imposible aprobar, porque son negativos para a provincia”.\nEtiquetas DeputaciónPPSUPLUSATerra CháTragsa\nAnterior Vilalba lanza a segunda edición do concurso de escaparates\nSeguinte A Xunta sinala unha explotación de Muimenta como mostra de innovación


Volven os tractores á rúa: “Co acordo lácteo do que tanto presume o goberno, segue a perder o gandeiro”\nOs produtores rodean centros de distribución en Lugo e A Coruña e 'cercan' a muralla lucense cunha tractorada para reivindicar prezos xustos. Denuncian que seguen a lles pagar o litro por baixo do prezo de produción, mentres industria e distribución aumentan beneficios.\nX.M.P. 13:26 do 10 de decembro de 2015\nPor volta de 150 tractores a pé do Carrefour da Coruña,medio cento deles desde primeiras horas da mañá e máis de 800 deste vehículos -cálculo da Policía Local- a rodear a muralla de Lugo. Dúas accións nesta quinta feira coas que os gandeiros impulsan unha nova vaga de protestos perante o que cualifican de “situación insostíbel”. Sosteñen que o acordo asinado en setembro, que xa fora denunciado daquela por organizacións galegas como insuficiente, non se cumpre. “Desde logo, o pacto aquel ao gandeiro non beneficiou”, manifesta a Sermos Galiza Elías Somoza, da Fruga. Tamén opina o mesmo Xosé R. Cendán (SLG), que denuncia que o acordo de Madrid “tivo efectos na distribución, mais non no produtor”. O gandeiro, ao fin, segue igual ou peor que no verán.\nAs mobilizacións, advirten desde a Plataforma en defensa do sector lácteo e tamén desde Agromuralla, son indefinidas, e poderán ir en aumento ao longo dos vindeiros días. “Iso será segundo decida a xente”, aponta Cendán. Os produtores lembran que se lles está a pagar a 26 céntimos o litro cando só os custos de produción dun litro móvense entre os 33 e os 36 céntimos.\nAumento do prezo ao consumidor que vai ao peto da distribución.\nElías Somoza explica o por que destas novas mobilizacións. “Os prezos seguen a ser baixos, moi baixos, e mesmo hai ameazas por parte de determinadas empresas de facer contratos á baixa e algunhas, como Entrepinares, ameazan mesmo con deixar de recoller o leite”. Por se isto non fose de abondo, indica Somoza, houbo un aumento nos liñais, é dicer, no prezo ao consumidor do litro de leite. Mais esa suba “non repercutiu no gandeiro”, ficando o beneficio noutros ellos da cadea. Unha tomadura de pelo, segundo os produtores.\n“Detrás de cada explotación hai unha familia que necesita vivir”, lembra o representante do SLG, “e se pagan por baixo dos custos de produción” iso é “imposíbel”. E Galiza segue a ser a zona de Europa onde máis baixa se paga o leite. “Algo terá que ver a inación do goberni niso”, di Cendán.\nO presidente da Xunta, Núñez Feijóo, manifestou, a respecto desta xornada de mobilizacións, que "os gandeiros galegos teñen que saber que o goberno galego é o seu máximo aliado". Porén, os produtores levan meses a sinalar a Xunta e o seu desleixo como unha das responsábeis da actual situación. A delegada da Xunta en Lugo, Raquel Arias, manifestou nesta quinta feira que "as manifestacións en plena campaña electoral inciden directamente nesa campaña e esa non é a fórmula acaída".\nImaxe capa: GZ Contrainfo. Dentro: CIG e @pitusafriqui\ndo acordo á goberno co rúa\n10D.: Tractorada en Lugo e bloqueos de centros de distribución\nVolven os tractores á rúa: “Co acordo lácteo do que tanto presume o goberno, segue a...\nOs ricos galegos, mil millóns de euros máis ricos en só 12 meses


Menos tensión nas rúas de Barcelona na sexta noite de protestas | Noticias de Galicia | CRTVG\nPublicado o 22/02/2021 08:30\nA sexta noite de protestas en Barcelona rematou con oito detidos e polo menos sete feridos, a maior parte deles policías que recibiron o impacto de obxectos e pedras por parte de varios encapuchados. Os disturbios foron menos virulentos ca en noites anteriores, pero volveron producirse saqueos en varias tendas. Os danos en mobiliario urbano nestes cinco días de altercados foron valorados en máis dun millón de euros.\nO sexto día de manifestacións en Barcelona para pedir a liberación de Pablo Hasél, que comezaba no exterior da estación de Sants cun milleiro de asistentes, levaba por lema esta pancarta: "Ensináchesnos que ser pacíficos é inútil".\nTras percorrer varias rúas do Eixample, a violencia desatábase á altura da Vía Laietana, onde algúns encapuchados comezaron a lanzar todo tipo de obxectos, desde colectores ata unha bengala, contra os axentes que custodiaban a Xefatura Superior da Policía Nacional. E onde vimos a imaxe dunha muller interpoñéndose para frear os máis violentos.\nA actitude repetiuse cando varias persoas intentaron atacar outra vez o edificio do Palau da Música. Un home encarouse con eles e evitou un novo ataque.\nTamén se produciron actos vandálicos no Paseo de Gracia, onde se repetiron os saqueos e estragos en tendas. E tamén se producía esta carga policial para dispersar a xente e evitar o avance dos manifestantes.\nA actuación da policía autonómica nos altercados en Cataluña está no centro do debate político. Os Mossos recoñecen que hai "crispación" no corpo policial e piden máis protección.\nPere García, secretario xeral de SAP-FEPOL: "É o estado de crispación que veñen sufrindo os Mossos por un abandono da maior parte do sector político, que deixou que unha mínima minoría do sector parlamentario leve o debate político de cal debe ser o modelo de orde pública".\nTras reunirse con eles, o conselleiro do Interior, Miquel Sàmper, admitiu que hai unha "violencia extrema" na rúa e falou da necesidade de reformar o modelo de orde pública.\nMiquel Sàmper, conselleiro do Interior: "Houbo unha violencia extrema. Temos a responsabilidade conxunta de traballar de forma conxunta, valla a redundancia, para tentar que isto dure o menos posible e para devolver a tranquilidade ás rúas de Cataluña".\nNo PSC, o exministro Salvador Illa condenou a violencia, defendeu as forzas de seguridade e criticou o silencio do Goberno catalán.\nSalvador Illa, PSC: "Esperei cinco días e, ante o silencio dos que debían falar, quero dicir con toda claridade que quen non defenda os Mossos d'Esquadra e a Policía de Cataluña, é dicir, quen non defenda a convivencia, a orde pública e a seguridade, está inhabilitado para gobernar Cataluña".\nO PSC pedirá explicacións no Parlamento se os conselleiros afectados por esta crise non comparecen por iniciativa propia.


A alcaldesa, Marián Ferreiro, e o edil de Promoción Económica, David Pita, abordaron con Indalecio Seijo o potencial industrial de Narón e os avances en varios proxectos portuarios fundamentais para o desenvolvemento da comarca\nNarón, 7 de mayo de 2021. O presidente da Autoridade Portuaria de Ferrol-San Cibrao, Indalecio Seijo, recibiu esta mañá a visita institucional da alcaldesa de Narón, Marián Ferreiro e do concelleiro de Promoción Económica da cidade, David Pita. Na xuntanza analizaron posibles marcos de colaboración entre os dous entes que redunden no desenvolvemento económico e social de la comarca. Durante o percorrido polas instalacións portuarias, o presidente detallou os avances en proxectos que son clave para a reactivación de Ferrolterra como o tren a Caneliñas ou a terminal de contenedores de Yilport.\n“Agradezo especialmente a visita da alcaldesa, porque, como dixen durante a miña toma de posesión e sempre que teño a ocasión reitero, vou facer todo o que esté na miña man para apoiar a recuperación económica de Ferrol e a súa comarca. E estou convencido que nesta tarefa todos os esforzos que sumemos serán necesarios”, comentou Indalecio Seijo, quen tamén destacou: “Narón\namosou nos últimos anos unha vocación industrial que o levou a convertirse nun dos polos de atracción de importantes proxectos empresariais. Moitos deles teñen aos portos de Ferrol como unha infraestrutura fundamental para o desempeño do seu negocio e confiamos que nos vindeiros anos este vínculo non só se manteña, senón que se fortaleza”.\nPola súa parte, a alcaldesa de Narón recalcou esa sintonía entre as dúas institucións para crear marcos de entendemento: “É a primeira visita institucional trala toma de posesión a finais do pasado ano de Indalecio Seijo como máximo responsable da Autoridade Portuaria de Ferrol e neste encontro manifestamos a vontade de traballar conxuntamente para chegar a acordos en beneficio tanto\ndo porto como da cidade”. “Foi unha gran oportunidade para intercambiar impresións sobre diferentes proxectos portuarios, operadores, as obras do acceso ferroviario á dársena exterior para mellorar as conexións do porto e que, sen dúbida, virán a complementar o traballo que en materia industrial se realiza dende Narón, con tres polígonos industriais operativos”, indicou.\nE concluíu resaltando a disposición plena do Concello para impulsar a reactivación económica da zona. “Dende o Concello de Narón ofrecemos a máxima colaboración para calquera iniciativa que redunde nesa tan necesaria reconstrución económica e industrial das comarcas de Ferrolterra, Eume\ne Ortegal e así o manifestamos na xuntanza mantida hoxe”, subliñou.


A romería da Armenteira | A Buxaina\nMoitos van a oir unha misa e pedirlle á Virxe que lle cure os males da cabeza ou enfermidades dos nervos, para o que lle ofrecen figuras de cera. Tamén din que mellora a intelixencia e a memoria dos estudantes.\nÉ costume ir andando en grupos, sobre todo de xente moza, e pasar alí o día de festa.\nA lenda de San Ero\nNun lugar da Armenteira existía un mosteiro moi antigo, fundado por un ancián que alí tiña o seu pazo. Recolleuse nun santo recinto para facer oracións e penitencia e chamou a San Bernardo para que lle axudara a lograr o que se lle propoñía; foi no ano 1149.\nAo señor da Armenteira que se chamaba don Ero elexírono para ser o abade do novo mosteiro. Ero era un devoto da virxe Santa María e acostumaba nos seus rezos a pedir coñecer o paraíso. Conta a lenda que saía moitos días para relaxarse un pouco camiñando polo bosque que había no declive do monte Castrove, próximo ao mosteiro.\nUn día adentrouse na horta e atopou unha fonte de auga clara e barbullante, que semellaba ofrecerlle un apacible repouso á sombra dunha frondosa árbore. O ancián abade, pechou os ollos beatificamente e, como tiña por costume, rogou á nosa señora\n-Oh virxe! Qué será o paraíso? E non podería miralo antes de saír de aquí?\nEntón, nas árbores de pólas frondosas comezou a cantar un paxariño. A música era tan agradable e tan armoniosa que o ancián esqueceuse do tempo que pasaba e botou alí tumbado 300 anos, parecéndolle que non había estado máis que un chisquiño. Despois de esperatar o ancián abade, encamiñouse cara ao mosteiro; pero ao chegar, atopouse cun gran pórtico que nunca vira, e dixo :\n-Ai , Santa María me vaia! Isto no é un mosteiro!\nCon todo entrou nel e os monxes ao velo sentiron un gran pavor; e o prior preguntou:\n-Amigo, quen es ti ? Que buscas aquí ?\nCando souberon o a que Don Ero lle tiña acontecido, o abade, e todos os monxes exclamaron asombrados:\n``Nunca tan gran maravilla\nVirgen Santa de gran Prez ! ´´\nEste é un dos milagros da virxe María cantadas polo rei Alfonso X o Sabio nunha das súas famosas cantigas de Santa María (a número 103).\nCabanillas tamén lle adicou un poema titulado “O paxaro de Armenteira”\n... Oindo o canto dun paxaro estivo\ntrescentos anos, -como o lin o escribo-\ni ó chegar ó mosteiro de retorno.\no novo monacal coro ademira\nque o anaco de pan con que saíra\ntres sigros antes... inda estaba morno!


Miranda centra a primeira parte da súa viaxe a Venezuela a intensificar na coordinación entre as administracións españolas e galegas no país suramericano | GaliciaAberta - Secretaría Xeral da Emigración\nMiranda centra a primeira parte da súa viaxe a Venezuela a intensificar na coordinación entre as administracións españolas e galegas no país suramericano\nO secretario xeral da Emigración mantivo encontros co director xeral de Migraciones e os responsables da Embaixada de España en Caracas.\nDe la Campa e o responsable autonómico ofrecerán esta tarde unha xornada informativa sobre as medidas de fomento do retorno postas en marcha polos Gobernos español e galego.\nO secretario xeral da Emigración mantivo encontros co director xeral de Migraciones e os responsables da Embaixada de España en Caracas\nSantiago de Compostela, 28 de maio de 2018.\nO secretario xeral da Emigración, Antonio Rodríguez Miranda, centrou a primeira parte da viaxe que iniciou onte en Venezuela na coordinación que as Administracións españolas e galegas están a levar a cabo no país suramericano e que se están a intensificar nos derradeiros meses. Así o sinalou o responsable autonómico logo de reunirse, xunto ao director xeral de Migraciones do Ministerio de Empleo y Seguridad Social, Ildefonso de la Campa Montenegro, onte á noite co embaixador de España en Venezuela, Jesús Silva Fernández, e esta mesma mañá co consejero de Empleo e Seguridad Social, Santiago Camba Bouzas.\nAmbas xuntanzas responden a unha necesidade urxente de actualizar de xeito permanente tanto a situación do país como a da colectividade española, e máis concretamente a galega, que reside nel. A complicada situación económica e social que atravesa a república require dunha atención especial aos labores de información e asesoramento aos galegos e ás galegas que viven en Venezuela, tanto á hora de optar ás axudas do Goberno español e o galego, como á de plantexarse o seu retorno á comunidade galega.\nInformación e documentación para o retorno\nA coordinación entre a Secretaría Xeral da Emigración, a Dirección General de Migraciones e a Embaixada de España é fundamental, principalmente no eido da orientación e seguimento das cidadás e os cidadáns galegos que queren regresar á súa terra de orixe, por canto é a Consejería de Empleo y Seguridad Social a responsable, dentro da estrutura da Embaixada, non só das axudas sociais e de apoio ás entidades españolas no país, senón tamén de tramitar a documentación de contido laboral que máis tarde deberán presentar en España para regularizar a súa situación e lograr a súa inserción social e laboral unha vez cheguen a Galicia.\nO encontro co embaixador de España en Venezuela foi, ademais, o primeiro que o secretario xeral da Emigración mantén co diplomático tralo seu regreso ao país suramericano logo de ser chamado a consultas polo Goberno español. Durante a reunión, Miranda puxo ao corrente ao máximo representante da legación española en Caracas das actuacións que a Xunta de Galicia está a levar a cabo na república venezolana.\nMiranda e De la Campa continuarán esta tarde os seu programa oficial de actos coa asistencia á reunión do consello de administración da Fundación España Salud (FES) e, a continuación, impartirán unha xornada informativa sobre as medidas de fomento do retorno postas en marcha por ambas Adminstracións.


.: Folk in Trío :. Cuac FM - 103.4 FM: Riobó deixa o pavillón ben alto para o vindeiro Fórum Folk\nRiobó deixa o pavillón ben alto para o vindeiro Fórum Folk\nRemataron os concertos do Fórum Folk 2010 cun concerto maxistral.\nAntonio Prado | Aínda que o 20 de Decembro vai a haber un concerto participativo de Cantos de Nadal, o Fórum Folk tivo o pracer de recibir ao grupo Riobó para pechar este ano de música folk.\nA formación con orixe en Vigo chegou á Coruña para dar a coñecer os prolegómenos do que será o seu primeiro disco, que sairá ao mercado nos vindeiros meses. Fon un novo folk galego, fixeron que o público que acudiu a esta citase enganchase ao fio do concerto dende o seu comezo.\nUnha das grandes características desta formación é a interpretación de temas tradicionais e de autor galegos, xa que eu pensaba que tamén ían tirar por pezas de fóra, pero abogan por manter e difundir o noso. Se ben o comezo foi algo deslucido polos problemas de son coa guitarra de Fernando Barroso, en canto estes problemas se arranxaron o grupo puido amosar o encanto do seu directo.\nEstes cinco recoñecidos músicos, fixeron que pezas de Ricardo Portela ou dos Trinta de Trives soasen actuais, e tamén que tivesen un toque a un folk que temos acostumado a escoitar de grupos irlandeses. Falando dos Trinta de Trives, cunha peza dos mesmos, o seu fermoso Pasodoble dos Trinta producía un dos grandes momentos da noite, xa que con Begoña Riobó e Xosé Liz sós no escenario deste Fórum Metropolitano, en dous minutiños que dura o tema demostraron todo o seu bo facer. Hai que dicir que as pezas teñen grandes arranxos dos músicos do propio grupo, e que tamén eles son autores dalgunha das pezas.\nPouco público no Fórum Folk\nNon me entra na cabeza que nesta cidade a xente se queixe ás veces de que temos pouca programación folk (algo que nos últimos anos tampouco é para nada certo) e que logo, coa oportunidade de ver a xente como Begoña Riobó, Xosé Liz, Fernando Barroso, Marcos Campos e Fernando Pérez e a asistencia sexa tan pouco numerosa. Non temos a excusa do tempo, xa que me lembro tamén dun concerto dos santiagueses de Ophiusa en Xuño do 2008 e estabamos alí menos de vinte persoas.\nTivo Begoña o xesto de agradecer iniciativas como este Fórum Folk, plataformas que fan moita falta a grupos que están comezando a súa andaina, pero o que tamén fai falta é que a xente apoie máis a tódolos músicos, e non ir a ver só aos grupos consagrados, xa que se tanto queremos ó noso, temos que darlle unha oportunidade a todo.\nEn liñas xerais, este ano no Fórum Folk, dos concertos que puiden ver, que foron todos excepto o de Contra2 e Tiruleque, aínda que algún tiveron bastante xente, penso que poido dicir que en ningún caso de chegaron a vender todas as entradas, sendo o aforo do Fórum de 300 persoas, e mira que tivemos a grandes artistas. Por exemplo, Bellón&Maceiras Quinteto presentaron en exclusiva o seu disco en A Coruña, ao igual que Tonecho Castrelos e Pablo Esqueira a súa proposta musical. O que si que ten éxito son as actividades gratuitas, ¿de verdade que son tanto 5€ (3€ no caso de desempregados, xubilados, persoas pertencentes a asociacións coruñesas, xente co Carné Xove...) por manter a nosa música? Eu penso que non.


Marketing baseado en contas 3D (ABM): como dar vida ao teu marketing B2B | Martech Zone\nLuns, outubro 25, 2021 Luns, outubro 25, 2021 Jennifer Golden\nA medida que realizamos cada vez máis a nosa vida laboral e persoal en liña, as relacións e conexións B2B entraron nunha nova dimensión híbrida. Marketing baseado en contas (ABM) pode axudar a ofrecer mensaxes relevantes en condicións e localizacións cambiantes, pero só se as empresas combinan novas complexidades do lugar de traballo con novas dimensións da tecnoloxía que aproveitan datos de calidade, coñecementos preditivos e sinerxías en tempo real.\nCatalizadas pola pandemia de COVID-19, empresas de todo o mundo repensaron os acordos de traballo remoto.\nPreto da metade das empresas enquisadas pola CNBC afirman que adoptarán modelos de oficina híbridos, cos empregados traballando a tempo parcial desde casa, mentres que outro terzo di que volverán en persoa-primeiro condicións.\nMáis da metade dos traballadores estadounidenses que prefiren o traballo remoto optan por abandonar en lugar de volver á oficina, o que leva ás organizacións de vendas a barallar as súas listas de contactos como empresa a empresa (B2B) os compradores abandonan empresas antigas e comezan con outras novas.\nAo longo da pandemia, o mercadotecnia dixital demostrou ser un salvavidas para conectarse coa conta de destino e os clientes potenciales en medio de eventos e reunións presenciais canceladas. Case a metade das empresas empresariais di que a súa comercialización sufriu un cambio "dramático". durante a pandemia, con ABM subindo ao primeiro plano. Catro de cada cinco líderes de mercadotecnia empresarial din que aumentarán o investimento en ABM no próximo ano; As conexións individualizadas e personalizadas habilitadas por ABM poden producir un aumento dos ingresos de ata un 30 % en comparación coas campañas tradicionais de un a moitos.\nNon obstante, para alcanzar ese potencial, as empresas B2B deben adoptar un enfoque unificado. Intelixencia artificial (AI) e aprendizaxe automática (ML) pode axudar ás empresas a realizar o tan buscado visión única do cliente— pero só se se comprometen cunha estratexia de datos tridimensionais.\nAs tres dimensións dos datos ABM\nCantidade de datos Calidade\nOs datos do investigador tecnolóxico Forrester mostran que menos de tres puntos porcentuais separan as 10 canles principais nunha clasificación de fontes que consultan os compradores B2B cando investigan posibles provedores, o que indica que as empresas deben dominar varias modalidades e utilizar todos os puntos de contacto ao seu alcance para conectarse con clientes potenciales e ofrecerlles o contido relevante que impulsa as decisións de compra.\nAdemais, as empresas empresariais que dependen da venda de actualizacións, melloras e novos produtos ou servizos aos clientes existentes probablemente xa teñan perfís de usuario baseados na actividade no sitio web da empresa, nos seus foros de soporte e outras plataformas de propiedade total.\nEstes datos constitúen a columna vertebral do ABM efectivo. Pero aínda que a cantidade de datos é importante, o contexto e a calidade son igual de cruciales, aínda que máis difíciles de capturar. Forrester descubriu que as empresas empresariais consideran a usabilidade e a integración de datos entre os seus principais retos ABM. Por exemplo, en diferentes centros rexionais dunha soa empresa, as campañas localizadas poden reunir diferentes puntos de datos que resultan difíciles de sincronizar. Unha solución ABM completa pode aceptar diferentes entradas individuais mentres aplica intelixencia algorítmica para interpretar e unificar correctamente a información.\nPoder preditivo de datos\nMoitos comerciantes confían agora na IA para avaliar o potencial de que os clientes potenciales se convertan en clientes, utilizando algoritmos sofisticados que combinan interaccións pasadas con resultados probables baseados en perfís de comportamento similares. Estes modelos preditivos son cruciais para que as empresas poidan ofrecer mercadotecnia individualizada a escala.\nAs previsións e recomendacións algorítmicas melloran co paso do tempo a medida que se producen máis interaccións, pero tamén dependen de regras comerciais configuradas por estándares do sector, costumes ou calendarios rexionais e outros factores individuais de cada organización B2B. Os equipos internos deberían ser capaces de influír nos modelos preditivos, mellorando o poder de procesamento da IA con coñecementos humanos, para crear campañas coa máxima relevancia.\nCapacidades de datos en tempo real e vontade de implementalas\nO contexto oportuno é fundamental para que as campañas de ABM poidan despregar a mensaxe correcta nas canles adecuadas para a etapa dun cliente potencial na viaxe de consideración da compra. Dado que os clientes potenciales que interactúan co contido en liña son receptivos a máis mensaxes durante 20 minutos como máximo, as alertas automatizadas para os equipos de vendas e as capacidades de mensaxería personalizada son esenciais para garantir un contacto rápido nos puntos de decisión cruciais.\nEsa destreza técnica pode ser complicada de conseguir, pero para algunhas empresas, construír a confianza nos datos de márketing necesarios para aproveitar ao máximo a automatización é un reto igual de difícil. Forrester descubriu que as empresas máis grandes que as pequenas din que "a falta de compra de vendas" é un obstáculo para o éxito de ABM. ABM automatizado baseado en datos require que o marketing e as vendas colaboren, apoiados na intelixencia de máquinas que permiten escalar a capacidade de resposta en tempo real.\nAs dimensións interdependentes requiren unha tecnoloxía robusta\nAínda que cada unha destas tres dimensións de datos é crucial, ningunha é solucións autónomas. A maioría das empresas xa teñen datos abundantes, pero carecen das ferramentas para unificar e actuar sobre a información en silos. As análises preditivas poden proporcionar información prospectiva, pero necesitan datos históricos de calidade para producir recomendacións relevantes. E só aproveitando os coñecementos de ML e datos para impulsar as vendas e as accións de mercadotecnia, as empresas poden crear as conexións oportunas que pechan acordos nun mercado en continua evolución.\nPara unificar os tres elementos e impulsar o éxito ABM, as empresas deben buscar unha plataforma ABM de extremo a extremo que permita a unidade de datos, a intelixencia impulsada pola IA e o procesamento en tempo real. O rendemento comprobado nas rexións que importan e a capacidade de personalizar os informes e as funcións para divisións e equipos individuais tamén poden axudar ás empresas a adaptar as súas estratexias ABM para ter éxito nun mercado dinámico.\nCoa economía global en transición, os novos lugares de traballo híbridos e os procesos de compra B2B están a transformar as vendas e o marketing das empresas. Armadas con plataformas ABM robustas e impulsadas por intelixencia artificial, as empresas B2B poden manexar datos en tres dimensións para proporcionar mensaxes relevantes para as condicións comerciais máis recentes, forxando relacións duradeiras.\ntags: abmdatos abmmercadotecnia baseada en contasmercadotecnia B2BDatacalidade dos datoscantidade de datosmrpdatos preditivosdatos en tempo real\nJennifer Golden é a directora de mercadotecnia corporativa con responsabilidade global na estratexia e execución de mercadotecnia en MRP. Jennifer aporta unha profunda experiencia na conexión de datos, coñecementos e accións para facer impresións duradeiras dos compradores. Antes de MRP, actuou como consultora de mercadotecnia e marca e desempeñou funcións de liderado de mercadotecnia en Acxiom, Rigzone e outros.


ESCOLAS DEPORTIVAS LOURENZÁ: xuño 2020\n20 horas dun 10 de xuño de 2020... Estamos de regreso. Dentro dun clima de emoción e reencontros reanudaron as balas os entrenos con normalidade!!!\nTendo en conta un estricto protocolo e seguindo en todo momento as instruccións do Ministerio de Sanidade, reiniciamos no día de onte os entrenos da sección de atletismo, nun grupo reducido de 20 atletas.\nEstiveron para darnos os primeiros ánimos con nós a nosa Alcaldesa Dª. Rocío López, a nosa Concelleira de Deportes Dª. Sonia Gavino e noso Vicepresidente do clube D. Miguel Gavín.\nAgora esperemos que pouco a pouco tanto o resto de atletas do clube como o resto de seccións deportivas podan reincoporarse ós entrenos tendo en conta as ordes do ministerio e o plan competicional que nos agarda\n#edlourenzá #lourenzásomosdeporte #lourenzáédeprimeira #concellolourenzá #maderasbarcialourenzá #asbalasnonparan\nO pasado sábado comprometíase Roberto co noso presidente para firmar como adestrador do 1º equipo das nosas Escolas. Logo de 4 anos regresa a unha casa que coñece ben coa misión de consolidar ó equipo entre os mellores da categoría apostando pola filosofía do clube, dar continuidade ó traballo de canteira e a proxección dos nosos xóvenes valores.\nO adestrador coñece perfectamente a categoría pois ben de dirixir na mesma categoría esta tempada pasada ó Riotorto e é un experto dentro do fútbol provincial.\nAgora a prioridade do míster e da secretaría técnica dirixida polo noso secretario Óscar Glez. céntrase na renovación da maioría do plantel desta pasada tempada, as cales están bastante avanzadas coa maioría dos xogadores e das que vos informaremos en breve.\nDesexámoslle ó novo míster dende a directiva que teña moitísima sorte nesta nova andaina que aquí comeza!!!


Excursión Santiago Compostela | Ciencia bacharelato Castro Alobre\nQue é un blog? →\nO día 2 de Novembro os alumnos de 2ºE e D, realizamos unha excursión a Santiago, para visitar lugares de interése como:\nInstituto de estadística: Onde nos enseñaron os métodos polos que se fai unha enquisa, as técnicas estadísticas e o segredo estadístico. Pudimos ver en tempo real como se fai enquisa telefónica.\nMeteogalicia: Neste lugar , nos ensinaron como se toman as prediccións meteorolóxicas e, ademais, pudimos ver como se lanza un globo meteorolóxico e os respectivos que utilizan para a medición. Aprendín ben a diferenza entre tempo e clima.\nCESGA: Este foi o lugar que resultou de maior interése para mín, xa que gústame moito a informática e foi unha gran oportunidade de ver un supercomputador e como funciona. Aprendín como todos os datos pasan por alí (os de meteogalicia e o instituto de estadística por exemplo) e a velocidad á que o fan.\nMuseo de Historia Natural: Por último, visitamos este museo, que foi de visita libre e puidemos atopar cousas como por exemplo o primer microscópio.\nEsta entrada foi publicada en TIC 2º Bac e etiquetada artigo, excursión, museo, Santiago de compostela. Garda o enlace permanente.


BNG critica a pinza PP-PSOE na Eurocámara para pechar as denuncias sobre a contaminación nas minas de Alberta I e Varilongo - Novas - BNG - Bloque Nacionalista Galego\nBNG critica a pinza PP-PSOE na Eurocámara para pechar as denuncias sobre a contaminación nas minas de Alberta I e Varilongo\nMiranda mina san Finx\n02 dec. 2021 - 17:44\nPola súa banda, o investigador da Universidade de Oslo Alexander Dunlap criticou que a demanda de mineral mundial fai que se lance a chamada "imposición extractiva", é dicir, proxectos mineiros con cantos de serea de postos de traballo que sacrifican ecosistemas e violan dereitos básicos como o da participación pública. Neste sentido, citou as manobras da empresa da mina de Touro, baseadas en propaganda para a aceptación do proxecto e cualificounas como exemplo de ecopostureo. Esta falta de participación tamén foi criticada pola representante de Ecoloxistas en Acción, Elena Solís.\nAna Pontón eleva a asunto de país colocar a Lugo no mapa do tren


Escribir (A voapluma, 21/02/2000) - Xavier Alcalá\nHome Galego Hemeroteca A voapluma (Diario de Ferrol) Escribir (A voapluma, 21/02/2000)\nLonxe, moi lonxe, a unha distancia que xulgaría infinita, escribo.\nFago crónica con atraso porque as circunstancias non me deixaron facela ao día.\nEscribindo —xa no acto— sinto a necesidade de facelo sobre iso mesmo: escribir.\nO día que deixei Galicia estaba o tempo bo e tiven o pracer de conversar con amigos, viño polo medio. Habíaos de distinta idade e condición. En determinado momento da conversa tocouse un asunto do que ninguén quere máis que murmurar —salvo algúns que xa deixamos en negro sobre branco as nosas consideracións.\nA tal punto, un dos convivas, mozo empresario, rei do sorriso e do convite, fixo o que debeu coidar que cumpría: advertirme de que eu estaba a provocar a inimizade de quen non parece disposto a aceptar a crítica desde o seu infinito poder empresarial. E concluíu, rotundo: “O que che pagan polo que escribes non che compensa estares na súa lista negra”.\nCerto. Aos escritores nunca lles pagan dabondo —fóra algúns, e as máis das veces por razóns extraliterarias.\nPero escriben. Con todas as consecuencias. Os que o son de raza fan coma os cabalos bos: dan peito ao vao, botan a galopar nas costas arriba.\nUn exemplo: en Compostela, semanas atrás, o presidente do Pen Club Internacional contaba o caso do dramaturgo turco que podrece nas cadeas do sistema.\nSeica na Turquía que queren facer europea hai palabras prohibidas. Ese dramaturgo escribiu unha delas: “curdo”. E silenciárono, sumírono na mourenza…\nOs escritores son así: escriben\nOs empresarios simpáticos prefiren murmurar.\n[Diario de Ferrol, A voapluma, 21/02/2000]\nA voapluma / Diario de Ferrol / Escribir\nNext PostUnderground (A voapluma, 22/02/2000)


Convocado un concurso escolar de debuxo co lema Un selo para Lugo - LUGOXA\nPor galiciaxa25 Setembro, 2021Outubro 1st, 2021Sin comentarios\nA Federación Española de Sociedades Filatélicas, a través da súa Comisión de Mocidade, co patrocinio da Sociedade Estatal Correos e Telégrafos, convoca, un concurso escolar de debuxo co lema Un selo para Lugo.\nO motivo dos debuxos será o de representar un aspecto ou varios da cidade amurallada como a ascendencia romana, o Camiño Primitivo de Santiago ou a cidade cara ao futuro.\nO concurso vai dirixido a alumnos de 1º a 6º de Educación Primaria de centros públicos, concertados ou privados de Lugo.\nO debuxo realizarase nun soporte tamaño DINA4 e poderase utilizar calquera técnica plástica: pinturas, rotuladores, acuarelas, ceras, colaxes, etc.\nOs centros participantes escollerán o debuxo que representará ao Colexio no concurso e unha vez escaneado a un mínimo de 300 ppp remitirase en formato jpg ou pdf a comisiondejuventudfesofi@gmail.com antes do 1 de outubro de 2021, sinalando ao reverso do debuxo o nome do alumno/a, curso e os datos do centro educativo.\nTanto o debuxo gañador como o dos cinco finalistas converteranse en selos personalizados de curso legal, tarifa A (nacional ata vinte gramos). E haberá agasallos para o gañador, unha tablet Samsung Galaxy e o Libro Anual de Correos con selos, e para os finalistas o Libro Anual de Correos con selos.\nOs centros dos alumnos finalistas e do gañaador recibirán para a biblioteca un lote de Libros Anuais de Correos cos selos emitidos. A entrega de premios realizarase nun acto oficial no salón de Actos da Deputación o 23 de outubro.


Teatro Monart: mellorar o mundo a través do sorriso dos máis novos – EnComún\nTeatro Monart: mellorar o mundo a través do sorriso dos máis novos\nO grupo, afincado en Salcedo, mistura música, títeres, clown e teatro para arrincar risas a nenos de 0 a 100 anos\nA compañía participa no programa Buxiganga\nArturo Fernández e Mónica García (Teatro Monart) atoparon en Salcedo o entorno ideal para desenvolver unha nova vida vinculada ó teatro nun entorno ben alleo ás grandes ciudades. Cedida T.M.\nO tándem Teatro Monart (Arturo Fernández, músico, e Mónica García, mestra, ambos con inquedanzas vinculadas á expresión teatral) aterrizou en Salcedo (A Pobra do Brollón) logo dunha breve pero intensa estancia como grupo teatral traballando en diversos puntos de Venezuela. A experiencia no país americano, aínda que como grupo recén creado (comezaron como Teatro Monart no 2010), “saíunos bastante ben”, comenta Mónica, e decidiron apostar por continuar coa súa laboura de “facer rir, non só a nenos, cos que nos encanta traballar, senón tamén cos adultos, xa que en realidade o humor é un idioma universal que vai dos 0 ós 100 anos”.\nPULO ÓS GRUPOS TEATRAIS A NIVEL MUNICIPAL\nMúsica, clown, teatro e títeres son os ingredientes do espectáculo “Kasi Circo” que está a poñer en escea Teatro Monart en diversos concellos da provincia de Lugo, cunha recentísima actuación en Bóveda hai poucos días. Este espectáculo forma parte do programa Buxiganga, organizado pola Área de Cultura da Vicepresidencia primeira da Deputación, que busca promover o teatro a nivel municipal, e dar pulo ós pequenos grupos teatrais a través de formación e de oportunidades de promoción. “Buxiganga non só é un apoio económico para as asociacións teatrais, senón que ofrece gran variedade de cursos de formación a prezos incríbles”, comenta Mónica.\nMELLORAR O ENTORNO E COMPARTILO COS MÁIS NOVOS\nTeatro Monart estréase con “Kasi Circo” dentro do programa Buxiganga, “aínda que esperamos que haxa máis anos neste programa”, explica Mónica, “xa que é unha gran oportunidade para os que queremos seguir disfrutando do teatro como unha forma de vida”. Un especial modus vivendi que busca a través do teatro “seguir buscando novas ideas cun sentido máis educativo, aportando pequenos grans de area para mellorar o noso entorno e compartilo cos nenos e nenas, que son o noso futuro”.\nIntenso programa sociocultural en A Pobra do Brollón\nO Impulsa Lugo organizou un seminario en Sarria para promover o espíritu emprendedor e a creación de empresas